છોકરીઓને શિક્ષિત ન કરવા અથવા તેમના સ્કૂલના શિક્ષણમાં અવરોધો ઊભા કરવાથી વૈશ્વિકસ્તરે ૧૫થી ૩૦ ટ્રિલિયન ડોલરનું નુકસાન થાય છે તેમ વિશ્વ બેન્કે જણાવ્યું છે. વિશ્વ બેન્કના આ અહેવાલમાં છોકરીઓના શિક્ષણ પર ખાસ ધ્યાન આપવાનું કહેવાયું છે. ઓછી આવક ધરાવતા દેશોમાં બે તૃતીયાંશથી ઓછી બાળકીઓ પ્રાઇમરી સ્કૂલનું શિક્ષણ પૂર્ણ કરે છે અને ત્રણમાંથી માત્ર એક છોકરી જ લોવર સેકન્ડરી સ્કૂલ સુધી પહોંચે છે તેમ જણાવતાં બેન્કના ‘મિસ્ડ ઓપ્પોર્ચુનિટીઝ: ધ હાઇ કોસ્ટ ઓફ નોટ એજ્યુકેટિંગ ગર્લ્સ' નામના નવા રિપોર્ટમાં ઉમેરાયું છે કે ‘ઘણી વયસ્ક મહિલાઓને યુનિવર્સલ સેકન્ડરી એજ્યુકેશન (૧૨ વર્ષના સ્કૂલિંગ)થી યુવાનીમાં લાભ થતો નથી અને આને કારણે વૈશ્વિકસ્તરે ૧૫થી ૩૦ ટ્રિલિયન ડોલરના માનવ મૂડી સંપત્તિનું નુકસાન થાય છે.'.